วันนี้อยู่ดีๆที่บ้านก็ชวนไปเที่ยวพัทยากัน ด้วยความไม่มีแผนก็เลยขับรถชิวๆออกจากบ้าน พอถึงก็เป็นช่วงเย็นๆค่ำๆกันเลยหาอาหารที่ทานง่ายๆหน่อย ไม่ต้องซีฟู๊ตจัดก็ได้ทานกัน และที่สำคัญเดินเลาะริมหาดมาส่วนมากจะเจอแต่ร้านสำหรับต่างชาติ แนวบาร์หรืออาหารนานาชาติซะมากซึ่งผู้ปกครองไม่ค่อยถนัดมาก จนเดินมาถึงวงเวียนปลาโลมา เดินผ่านมาเห็นร้านขนมชื่อดังของพัทยาอย่างLa baguette แล้วเดินต่อตรงไปอีกนิด จะเจอร้านที่เหมาะกับคนไทยทานง่ายๆสบายๆ หน้าตาดูเหมือนร้านข้าวต้ม และมีอาหารทะเลอย่างง่ายบริการด้วย เช็ควงในอีกทีเพื่อความชัวร์ มีพี่แจ่มมาทานแล้วโอเค คือ แบบนี้ใช่เลยกับที่กำลังตามหา เข้าเลยจ้าา!! ฮ่าๆ

ร้านบรรยากาศก็ง่ายๆค่ะ เป็นอารมณ์ตึกแถว 2คูหา กว้างขวางดี ไม่มีแอร์ มีครัวด้านหน้าร้าน ลูกค้าส่วนมากเป็นคนไทยและคนต่างประเทศนิดหน่อย 

••เมนูที่สั่งวันนี้••
- ยำหมูย่าง 120 บาท**
จานนี้นอกจากน้ำยำจะรสชาติเข้มข้นจัดจ้านดีมากแล้ว หมูย่างยังอร่อยสุดๆๆเหนือความคาดหมายหมูนุ่มจริงๆ ย่างมาหอมมาก ทานแล้วฟินสุดๆแนะนำจานนี้ค่ะ

- ปลาหมึกนึ่งมะนาว 160บาท*
เมนูนี้เสิร์ฟมาเป็นหม้อไฟ ร้อนระอุดีมาก เพราะ ไฟหม้อแรงดี ติดนาน ปลาหมึกไม่ใหญ่มาก แต่อร่อย หั่นมาเป็นแว่นๆพอดีคำทานง่าย เนื้อนุ่มเหนียวกำลังดี รสชาติน้ำแซ่บดี ไม่เค็มมากเลยจัดการซดน้ำได้เรื่อยๆ ชอบค่ะจานนี้

- ยำปลาสลิด 120 บาท
จานนี้รสชาติมาตรฐาน ปลาสลิดทอดกรอบดี กรอบจนไม่แกะก้างออกก็ทานกับก้างได้เลย ยำมารสชาติน้ำยำใช้ได้ แต่ไม่เหมือนยำหมูย่างเพราะจานนี้เหมือนใช้น้ำกระเทียมดองเพิ่มกลิ่นเพิ่มรสด้วย แต่ปลาต้องรีบทานถ่าทิ้งไว้หน่อยจะไม่กรอบแล้วไม่อร่อย

- หอยลายผัดพริกเผา 80บาท*
จานนี้เกือบดีมากค่ะ หอยตัวเล็กไปหน่อยเหมือนลูกหอยลาย ฮ่าๆ แต่ว่าหอยสดใช้ได้ เปิดฝาหมดทุกตัว ไม่คาว ผัดมาเข้มข้นดีมาก ใส่นมใส่พริกเผาผัดมาอย่างดี เข้มข้นสุดยอด อร่อย หอมโหระพาด้วย ชอบค่ะแต่อย่างว่านะ หอยตัวเล็กกว่ากทม.อีก

ราคาในเมนูจะไม่มีบอกค่ะ ก็ลุ้นๆเอาเองนิดๆ แต่โดยรวมแล้วราคาออกมาไม่แพงเลยค่ะ รวมค่าน้ำและข้าวสวยแล้ววันนี้ 540 บาทเท่านั้น ถือว่าคุ้มค่าราคา รสชาติใช้ได้ด้วยไม่ต้องเดินทางออกไปไกลมาก ใกล้วงเวียนปลาโลมาเดินได้ ใครมองหาร้านชิวๆสบายๆทานเป็นอาหารเย็นอย่างง่ายในพัทยา ร้านนี้ฝากท้องได้เลย แต่พนักงานงงๆหน่อยนะ คือ นั่งยังไม่ทันเริ่มสั่งมีคนเอาอาหารมาเสิร์ฟผิดโต๊ะ2-3รอบแล้วอ่ะ งงมาก555 ก็ดูดีๆก่อนรับมาทานละกันค่ะ แหะๆ